དུས་འཁོར་དབང་ཆེན་གྱི་བཀའ་དབང་དངོས་གཞི་ཉིན་དང་པོའི་ཐོག་དུས་འཁོར་གྱི་རྒྱུད་ལ་ཉན་བསམ་སྒོམ་གསུམ་བྱས་ན་བྱང་ཕྱོགས་ཤམ་བྷ་ལར་སྐྱེས་ཞེས་བཤད་སྲོལ་ཡོད་ནའང་ཤམ་བྷ་ལ་གང་དུ་ཡོད་མིན་བཤད་ཐུབ་ཀྱི་མེད་ཅེས་བཀའ་སྩལ་ཡོད་པས་འདི་གའི་གསར་འགོད་པ་ཚེ་རིང་དབང་རྒྱལ་ལགས་ཀྱིས་ཝ་ར་ན་སིའི་དབུས་བོད་ཀྱི་ཆེས་མཐོའི་གཙུག་ལག་སློབ་གྲྭ་ཆེན་མོའི་བོད་ཀྱི་ལོ་རྒྱུས་རིག་པའི་སློབ་དཔོན་ཆེན་མོ་བྱམས་པ་བསམ་བསྟན་ལགས་སུ་དཔལ་དུས་ཀྱི་འཁོར་ལོའི་རྒྱུད་དང་དུས་འཁོར་ནང་ཤམ་བྷ་ལའི་དཔུང་ཚོགས་ཀྱིས་ཀླ་ཀློའི་དཔུང་ཚོགས་བཅོམ་པའི་བཤད་སྐོར་བཅར་འདྲི་ཞུས་པ་ཞིག་གསན་རོགས་གནང་།